pythainlp/thai-wiki-dataset-v4 huggingface dataset:
วอลเตอร์ แม็คโกแวน

วอลเตอร์ แมคโกแวน (Walter McGowan) นักมวยสากลชาวสกอตแลนด์ เกิดเมื่อ 13 ตุลาคม พ.ศ. 2485 เป็นอดีตแชมป์โลกรุ่นฟลายเวท สถิติการชก 40 ครั้ง ชนะ 32 (น็อค 14) เสมอ 1 แพ้ 7 
วอลเตอร์ แมคโกแวน (Walter McGowan) เกิดเมื่อ 13 ตุลาคม พ.ศ. 2485 ที่ สกอตแลนด์ 
ประวัติ.
แมคโกแวนเป็นบุตรชายของโทมัส แมคโกแวน ที่เคยชกมวยในชื่อ โจอี กันส์ แมคโกแวนเคยชกมวยสากลสมัครเล่นมาก่อนที่จะชกมวยสากลอาชีพ โดยเริ่มชกมวยอาชีพเมื่อ พ.ศ. 2504 ชนะน็อค จอร์จ แมคดาเด ยก 3 จากนั้น แมคโกแวน ได้ครองแชมป์เครือจักรภพ ชกชนะ แจ๊กกี้ บราวน์ เมื่อ พ.ศ. 2506 จากนั้น ชกป้องกันตำแหน่ง ชนะคิลเลอร์ ซาโลมอนจากจาเมกา ต่อมาใน พ.ศ. 2507 แมคโกแวนขึ้นชิงแชมป์ยุโรป กับซัลวาโตเร่ บูร์รูนี ที่โรม ปรากฏว่าแมคโกแวนเป็นฝ่ายพ่ายแพ้ไป
ในเดือนธันวาคม พ.ศ. 2508 แมคโกแวนขึ้นชิงแชมป์ยุโรปรุ่นแบนตัมเวทกับ ทอมมาโซ กัลป์ลีที่อิตาลี ปรากฏว่าเสมอกันไป ต่อมาในเดือนมิถุนายน พ.ศ. 2509 แมคโกแวนขึ้นชกกับบูร์รูนีอีกครั้งโดยครั้งนี้เป็นการชิงแชมป์โลกรุ่นฟลายเวทของสภามวยโลก ปรากฏว่าแมคโกแวนเป็นฝ่ายชนะคะแนน ได้ครองแชมป์โลก
จากนั้น แมคโกแวนขึ้นชกชิงแชมป์เครือจักรภพรุ่นแบนตัมเวท ชนะคะแนนอลัน รุดกิน และในเดือนธันวาคม พ.ศ. 2509 แมคโกแวนมาป้องกันแชมป์โลกรุ่นฟลายเวทในประเทศไทย เป็นฝ่ายแพ้ ชาติชาย เชี่ยวน้อยไป แมคโกแวนชกแก้มือกับชาติชายอีกครั้งในเดือนกันยายน พ.ศ. 2510 ปรากฏว่าแมคโกแวนเป็นฝ่ายแพ้อีก ต่อมาในเดือนพฤษภาคม พ.ศ. 2511 แมคโกแวนเสียแชมป์เครือจักรภพอังกฤษรุ่นแบนตัมเวท ใดดยแพ้คะแนนอลัน รุดกิน หลังจากนั้น แมคโกแวนขึ้นชกชนะอีก 6 ครั้ง ก่อนจะแขวนนวมไป โดยขึ้นชกครั้งสุดท้ายเมื่อเดือนพฤศจิกายน พ.ศ. 2512 ชนะ โดเมนิโก อันโตนีโอ ชิโลริโอ
แมคโกแวนเป็นนักมวยสากลชาวสกอตแลนด์คนแรกที่ได้รับการยกย่องในงานเฉลิมพระชนมพรรษาสมเด็จพระราชินีใน พ.ศ. 2509 และได้รับการเสนอชื่อเข้าสู่หอเกียรติยศนักกีฬาชาวสกอตแลนด์ใน พ.ศ. 2545
เออร์บิโต้ ซาลาวาเรีย

เออร์บิโต้ ซาลาวาเรีย (Erbito Salavarria) นักมวยสากลชาวฟิลิปปินส์ เกิดเมื่อ 20 มกราคม พ.ศ. 2489 ที่ มะนิลา สถิติการชก 53 ครั้ง ชนะ 39 (น็อค 11) เสมอ 3 แพ้ 11
ประวัติ.
เออร์บิโต้ ซาลาวาเรีย เป็นนักมวยสากลชาวฟิลิปปินส์ ที่เคยครองแชมป์โลกรุ่นฟลายเวททั้งของสามคมมวยโลกและสภามวยโลก เริ่มชกมวยสากลอาชีพเมื่อ พ.ศ. 2506 ได้ครองแชมป์โลกรุ่นฟลายเวท WBC ครั้งแรกเมื่อชนะน็อคชาติชาย เชี่ยวน้อย ยก 2 เมื่อ พ.ศ. 2513 และเสียแชมป์ให้เบตูลิโอ กอนซาเลซเมื่อ พ.ศ. 2514 ใน พ.ศ. 2518 เขาได้ครองแชมป์โลกรุ่นฟลายเวท WBA เมื่อชนะซูซูมุ ฮานากาตะ และต่อมาก็เสียแชมป์ให้อัลฟอนโซ โลเปซใน พ.ศ. 2519 เขาแขวนนวมไปเมื่อ พ.ศ. 2521 หลังจากชกแพ้หลายครั้ง
เล่าเปียว

เล่าเปียว (ค.ศ. 142-208) ชื่อรอง จิ่งเชิง  เป็นขุนนางและขุนศึกที่มีชีวิตอยู่ในช่วงปลายราชวงศ์ฮั่นตะวันออก เขาเป็นที่รู้จักกันดีที่สุดในการดำรงตำแหน่งเจ้ามณฑลเกงจิ๋ว (ครอบคลุมมณฑลหูเป่ย์และหูหนานในปัจจุบัน) ตั้งแต่ปี ค.ศ. 192 จนกระทั่งเสียชีวิตในปี ค.ศ. 208 นอกจากนี้เขายังเป็นสมาชิกของราชวงศ์ฮั่นผ่านทางบรรพบุรุษของเขาคือ เจ้าชายหลิวอวี่ พระราชโอรสองค์ที่ 5 ของจักรพรรดิฮั่นจิง เล่าเปียวถูกอธิบายว่าเป็นผู้ชายที่หล่อเหลาและสูงกว่าแปดชี่ (1.86 เมตร)
ชีวิต.
เมื่อราชวงศ์ฮั่นตะวันออกเผชิญหน้ากับกบฏโพกผ้าเหลืองในปี ค.ศ. 184 เล่าเปียวดำรงตำแหน่งเจ้ามณฑลเกงจิ๋ว (ครอบคลุมมณฑลหูเป่ย์และหูหนานในปัจจุบัน) ต่อมาเล่าเปียวเริ่มทำสงครามกับอ้วนสุด และซุนเกี๋ยน ซึ่งเป็นข้ารับใช้ของเขา ระหว่างยุทธการที่เซียงหยาง ซุนเกี๋ยนได้รับคำสั่งจากอ้วนสุดให้โจมตีเล่าเปียว เล่าเปียวแต่งตั้งให้หองจอบัญชาการกองกำลังต่อต้านซุนเกี๋ยน หองจอพ่ายแพ้ต่อซุนเกี๋ยนแต่ฝ่ายหลังถูกลูกธนูยิงเสียชีวิต ทำให้การสู้รบจบลงด้วยชัยชนะของกองกำลังของเล่าเปียว หลายปีต่อมา ลูกชายคนโตสองคนของซุนเกี๋ยนคือซุนเซ็กและซุนกวน ทำให้เล่าเปียวต้องพบกับปัญหาไม่จบสิ้นขณะที่พวกเขาพยายามล้างแค้นให้กับการตายของบิดา อย่างไรก็ตาม พวกเขามุ่งเป้าไปที่หองจอซึ่งเป็นขุนพลภายใต้เล่าเปียวแทนที่จะเป็นเล่าเปียว
ประมาณ ค.ศ. 200 หลังจากโจโฉได้รับชัยชนะอย่างเด็ดขาดเหนืออ้วนเสี้ยวในยุทธการที่กัวต๋อ เล่าเปียวยังคงเป็นกลาง แม้จะเป็นขุนศึกเพียงคนเดียวที่สามารถต่อต้านอำนาจของขุนศึกทั้งสองได้ อย่างไรก็ตาม ในที่สุดเล่าเปียวก็ตัดสินใจให้ที่พักพิงแก่เล่าปี่ ซึ่งเป็นศัตรูของโจโฉและเป็นญาติสายเลือดเดียวกัน สิ่งนี้ทำให้เล่าเปียวตกเป็นเป้าหมายความโกรธแค้นของโจโฉในขณะที่เล่าปี่ก่อกบฏต่อโจโฉก่อนที่โจโฉจะทำสงครามกับอ้วนเสี้ยว หลังจากที่โจโฉรวมจีนตอนเหนือสำเร็จในปี ค.ศ. 208 เขาก็นำกองทัพขนาดใหญ่ลงใต้เพื่อพิชิตเกงจิ๋ว ด้วยความสัมพันธ์ที่ย่ำแย่ระหว่างเล่าเปียวและเล่าปี่อันเป็นผลมาจากการแทรกแซงของตระกูลของชัวมอทำให้ผู้คนของเล่าเปียวต้องเผชิญกับความยากลำบาก ยิ่งไปกว่านั้น กองทัพของซุนกวนได้ชัยชนะและสังหารหองจอในยุทธการที่กังแฮและท้ายที่สุดก็ทำลายแนวป้องกันของเล่าเปียวทางตะวันออก
ไม่นานหลังจากที่กองทัพหลักของโจโฉเริ่มบุกเกงจิ๋ว เล่าเปียวก็เสียชีวิตด้วยอาการป่วย ผู้สืบทอดของเล่าเปียวซึ่งเป็นบุตรชายคนเล็กของเขาคือเล่าจ๋อง เลือกที่จะยอมจำนนแทนที่จะต่อต้านการรุกรานของโจโฉ บุตรชายคนโตของเล่าเปียวคือเล่ากี๋ ซึ่งไม่เห็นด้วยกับเล่าจ๋องได้เข้าร่วมกับเล่าปี่ที่หลบหนีซึ่งนำไปสู่ยุทธนาวีที่ผาแดง
ผลที่ตามมาของยุทธนาวีครั้งนั้นได้แบ่งเกงจิ๋วของเล่าเปียวออกเป็นสามส่วน เกงจิ๋วยังคงเป็นจุดสู้รบสำคัญตลอดปลายราชวงศ์ฮั่นและจนถึงยุคสามก๊ก เนื่องจากเป็นตำแหน่งทางยุทธศาสตร์ที่สำคัญระหว่างทั้งสามก๊ก โดยมีการต่อสู้หลายครั้งเพื่อปกครองเกงจิ๋ว
หมันทอง

หมันทอง หรือ บวนทง  เป็นที่ปรึกษาคนสำคัญคนหนึ่งของโจโฉ เข้ารับราชการกับลิยอย มีการเชิญซิหลงให้เข้ากับโจโฉ วางแผนรบในศึกกัวต๋อกับศึกผาแดง และช่วยโจหยินรักษาเมืองอ้วนเซีย โดยบอกกับโจหยินว่า"กวนอูซึ่งบุกเราครั้งนี้เห็นเป็นโอกาสทองของเราแล้ว เพราะถ้าง่อก๊กโจมตีกวนอูเมื่อใด กวนอูจะถอยทัพไปเอง" และเป็นจริงอย่างที่หมันทองบอกทุกประการ นอกจากนี้หมันทองก็ได้ช่วยงานโจผีและโจยอย ฮ่องเต้องค์ 1 และ 2 แห่งวุยก๊กในการบริหารบ้านเมือง เมื่อตอนที่ลกซุนนำทหารเข้าบุกวุยก๊กตอนใต้นั้น หมันทองก็ได้เป็นกุนซือให้กับพระเจ้าโจยอย ในช่วงที่จูกัดเหลียงบุกวุยก๊กนั้น หมันทองก็ได้ออกรบและสามารถป้องกันดินแดนได้ ดังจะเห็นที่ขงเบ้งบุกกิสานครั้งที่ 5
หมันทองมีบทบาทสำคัญในยุทธการที่หับป๋าในปี ค.ศ.233 ซุนกวนได้นำกองทัพ 100,000 บุกมาที่หับป๋าอีกรอบ หมันทองได้ทำการขออนุญาตโจยอยในการสร้างปราสาทใหม่เพื่อเตรียมการป้องกัน เกณฑ์ทหารอาสาทำคบเพลิงจำนวนมาก เพื่อใช้ทำลายเครื่องกระทุ้งของกองทัพง่อก๊กโดยอาศัยแรงลม และรวมถึงการลอบโจมตีและวางเพลิงฐานของกองทัพง่อ ซึ่งหมันทองได้สร้างผลงานในศึกครั้งนี้ไว้มาก
อก

อก (อังกฤษ: thorax) เป็นส่วนหนึ่งของร่างกายของสัตว์ที่อยู่ระหว่างศีรษะและท้อง
ในสัตว์เลี้ยงลูกด้วยน้ำนม อกเป็นบริเวณของร่างกายที่เกิดจากกระดูกอก (sternum) , กระดูกสันหลังส่วนอก (thoracic vertebra) , และกระดูกซี่โครง (rib) นับตั้งแต่คอไปจนถึงกะบังลม แต่ไม่รวมถึงรยางค์บน (upper limb) อวัยวะที่สำคัญที่อยู่ภายในช่องอกเช่น หัวใจ, ปอด รวมถึงหลอดเลือดจำนวนมากมาย อวัยวะภายในช่องอกจะถูกปกป้องด้วยกระดูกซี่โครงและกระดูกอก
สำหรับในแมลงและไตรโลไบต์ (trilobite) ซึ่งเป็นสัตว์ที่สูญพันธุ์ไปแล้ว อกเป็นส่วนหนึ่งของบริเวณหลักๆ 3 ส่วน (tagmata) ของร่างกายซึ่งแบ่งออกได้เป็นปล้องย่อยๆ อีกหลายปล้อง บริเวณนี้จะเป็นบริเวณที่มีปีกและขายึดเกาะหรือเป็นบริเวณแผ่นข้อต่อหลายแผ่นในไตรโลไบต์ ในแมลงส่วนใหญ่ อกจะแบ่งออกเป็น 3 ส่วน คือ prothorax, mesothorax, และ metathorax ในแมลงที่มีอยู่ในปัจจุบัน ส่วน prothorax จะไม่มีปีกแต่จะมีขาในตัวเต็มวัย ส่วนปีกจะมีอยู่บ้างในส่วนของ mesothorax และโดยทั่วไปจะอยู่ที่ metathorax แต่ปีกอาจจะลดรูป หรือเปลี่ยนแปลงไปทำหน้าที่เฉพาะ (เช่นในแมลงวัน ปีกในปล้อง metathorax จะลดรูปเป็นอวัยวะช่วยในการทรงตัวเล็กๆ ชื่อว่า halteres) แมลงในอันดับย่อย Apocrita ในอันดับแตนจะมีท้องปล้องแรกรวมกับ metathorax เป็นโครงสร้างที่เรียกว่า propodeum ดังนั้นแมลงในอันดับย่อยนี้ อกจะประกอบไปด้วย 4 ปล้อง เรียกส่วนอกใหม่ว่า mesosoma
ส่วนอกของแมลงสามารถแบ่งย่อยออกเป็นส่วนต่างๆ หลากหลาย ที่สำคัญได้แก่ส่วนหลัง (notum) , ส่วนข้าง (pleuron มีอยู่ข้างละ 1 อัน) , และส่วนท้อง (sternum) ในแมลงบางชนิดส่วนต่างๆ เหล่านี้จะประกอบด้วยแผ่นโครงกระดูกภายนอกอิสระ 1 อันหรือหลายอันโดยมีเยื่อแผ่นระหว่างกันเรียกว่า sclerites
อัล-อิจญ์ติฮาด อัล-อิสลามียะห์

กลุ่มอิจญ์ติฮาด อัล-อิสลามี (Ijthihad al-Isalamiya,الاتحاد الإسلامية) เป็นขบวนการทางการเมืองในประเทศโซมาเลีย ก่อตั้งขึ้นในสมัยที่ประธานาธิบดีมุฮัมมัด สะอิด บารีปกครองประเทศอย่างเผด็จการในช่วง พ.ศ. 2534 – 2536 กลุ่มนี้ต้องการเปลี่ยนให้โซมาเลียเป็นรัฐอิสลาม
ความขัดแย้งระหว่างกลุ่มการเมืองต่างๆในโซมาเลียยังเกิดขึ้นอย่างต่อเนื่อง แม้ว่าสะอิด บารีจะหมดอำนาจไปเมื่อ พ.ศ. 2536 แล้วก็ตาม สหประชาชาติได้ส่งกองกำลังรักษาสันติภาพนำโดยสหรัฐอเมริกา ปากีสถาน และมาเลเซียเข้าไปรักษาการณ์ในโซมาเลีย ความไม่พอใจทหารสหรัฐทำให้ชาวโซมาเลียในกรุงโมกาดิชูลุกฮือขึ้น เกิดการสู้รบนาน 15 วัน กลุ่มอิจญ์ติฮาดถูกกล่าวหาว่าอยู่เบื้องหลังเหตุการณ์นี้ 
กลุ่มอิจญ์ติฮาดยังถูกกล่าวหาอีกว่าเป็นกลุ่มที่สนับสนุนและเข้าแทรกแซงชนกลุ่มน้อยมุสลิมในเอธิโอเปียระหว่าง พ.ศ. 2539 – 2540 และอยู่เบื้องหลังการลักพาตัวเจ้าหน้าที่กาชาดสากล 8 คนในโซมาเลียเมื่อ พ.ศ. 2541 รวมถึงการโจมตีชาวยิวในเคนยา กลุ่มนี้ถูกจัดให้เป็นกลุ่มก่อการร้ายโดยรัฐบาลสหรัฐอเมริกาเมื่อ 5 ธันวาคม พ.ศ. 2544
เตียวสิ้ว

เตียวสิ้ว  เป็นหลานของเตียวเจ เตียวสิ้วเป็นเจ้าเมือง 4 หัวเมืองได้แก่ เกียมแฮ อันจงก๋วน เตงเชีย และ อ้วนเซีย
มีกาเซี่ยงเป็นที่ปรึกษา และได้ส่งเตียวต๊กลูกชายของตนไปดูแลเมืองเตงเชียแทนตน โดยมีเลียวตู้เป็นที่ปรึกษา อยู่ที่เมืองเตงเชียด้วย ขณะที่โจโฉชอบบุกมาที่เมืองเตงเชียอยู่เรื่อยก็เลยให้เลียวตู้ช่วยป้องกันเมือง
เตงเชียและสามารถป้องกันเมืองเตงเชียไว้ได้ในที่สุดโจโฉก็จัดทัพไปบุกเมืองเตงเชียอีกเลียวตู้รายงานให้เตียวสิ้วว่าการรบกับโจโฉหลายครั้งไม่ดี และแนะนำให้เตียวสิ้วเป็นพันธมิตรกับโจโฉ
เทียหยก

เทียหยก หรือ เฉิง ยู่ (ค.ศ. 141 - ธันวาคม ค.ศ. 220) ชื่อเดิมว่า เฉิง หลี่ ชื่อรองว่า จงเต๋อ เป็นขุนนางฝ่ายบุ๋นที่มีชีวิตในช่วงปลายปลายราชวงศ์ฮั่นตะวันออก เขาเป็นที่ปรึกษาของโจโฉ ขุนศึกที่กลายมาเป็นผู้นำรัฐบาลส่วนกลางของราชวงศ์ฮั่นโดยพฤตินัยในช่วงเวลานั้น เขาเสียชีวิตในเดือนธันวาคม ค.ศ. 220 - ไม่นานหลังจากที่โจผี บุตรชายของโจโฉ ได้แย่งชิงราชบังลังก์จากจักรพรรดิฮั่นเซี่ยนตี้(พระเจ้าเหี้ยนเต้) ผู้เป็นจักรพรรดิองค์สุดท้ายของราชวงศ์ฮั่นตะวันออก และสถาปนารัฐเฉาเว่ย์(วุยก๊ก) เหตุการณ์ดังกล่าวถือว่าเป็นจุดเริ่มต้นของยุคสามก๊กในประเทศจีน เทียหยกได้ถูกบรรยายว่า เป็นชายร่างสูง(ประมาณ 1.91) ที่มีหนวดเครายาวที่สวยงาม เขาเป็นชาวอำเภอตงอา เมืองตองกุ๋น(ตงจุ้น) มณฑลกุ๋นจิ๋วคือมณฑลซานตงในปัจจุบัน เขายังเป็นที่รู้จักจากความเชียวชาญด้านยุทธวิธีการทหาร ซึ่งได้ช่วยให้โจโฉสามารถเอาชนะอ้วนเสี้ยวในยุทธการที่กัวต๋อในปี ค.ศ. 200 และรวบรวมอำนาจแผ่นดินจีนทางตอนเหนือไว้ได้ เป็นที่ยอมรับกันอย่างกว้างขวางว่า ผลงานมากมายของเขาได้วางรากฐานของรัฐเฉาเว่ย์ ภายหลังจากเทียหยกได้ถึงแก่กรรม โจผีได้อวยยศฐาบรรดาศักดิ์หลังมรณกรรมเป็นเจ้าพระยาผู้เป็นที่เคารพ(ซู่โหว) เพื่อเป็นเกียรติแก่ความน่าเคารพนับถืออันไม่อาจล่วงละเมิดได้ของเทียหยก
ครอบครัว.
ลูกชาย เทียบู
การรบที่สำคัญ.
1.ยุทธการปราบลิโป้
2.ยุทธการกัวต๋อ
3.ยุทธนาวีเซ็กเพ็ก
เข้ารับราชการ.
เทียหยกนั้นเข้ารับราชการตามคำเชิญของซุนฮก ร่วมกับกุยแก หมันทอง ลิยอย อิกิ๋ม มอกาย เล่าหัว และ เตียนอุย#เปลี่ยนทาง
โปรแกรมตรวจแก้จุดบกพร่องกนู

โปรแกรมตรวจแก้จุดบกพร่องกนู หรือ GNU Debugger นิยมเรียกย่อ ๆ ว่า GDB เป็นโปรแกรมดีบักเกอร์ของโครงการกนู ทำงานบนระบบปฏิบัติการแบบยูนิกซ์ สนับสนุนภาษาต่าง ๆ เช่น ภาษาซี, ซีพลัสพลัส, เอดา และ ฟอร์แทรน เป็นต้น
GDB ทำงานในระบบบรรทัดคำสั่ง ผู้ใช้ต้องสั่งงานโดยการพิมพ์คำสั่ง แต่ถ้าหากต้องการส่วนต่อประสานกราฟิกกับผู้ใช้ ก็สามารถทำได้โดยการทำงานผ่านโปรแกรมฟรอนต์เอ็นด์ (frontend) เช่น โปรแกรม (Data Display Debugger) ซึ่งจะไปเรียก GDB อีกทีหนึ่ง
ประวัติ.
GDB เริ่มพัฒนาโดย เมื่อ พ.ศ. 2529 เพื่อให้เป็นส่วนหนึ่งของระบบกนู หลังจากที่เขาพัฒนา จนมีความเสถียรในระดับที่น่าพอใจ
แนวความคิดของ GDB ได้มาจาก ซึ่งเป็นโปรแกรมดีบักเกอร์ ที่มากับระบบยูนิกซ์ บีเอสดี
ปัจจุบัน GDB ดูแลโดย GDB Steering Committee ซึ่งเป็นคณะกรรมการที่ตั้งโดย มูลนิธิซอฟต์แวร์เสรี (FSF)
รายละเอียดทางเทคนิค.
คุณสมบัติ.
GDB ประกอบด้วยคุณสมบัติมากมายสำหรับการติดตามและแก้ไขการทำงานของโปรแกรมคอมพิวเตอร์ ผู้ใช้สามารถตรวจสอบและแก้ไขค่าของตัวแปรภายในของโปรแกรม และแม้แต่เรียกใช้ฟังก์ชันโดยไม่ขึ้นกับพฤติกรรมปกติของโปรแกรม
โปรเซสเซอร์เป้าหมาย GDB (ตั้งแต่ปี พ.ศ. 2546) ประกอบด้วย: Alpha, , , H8/300, Altera Nios/Nios II, System/370, System 390, X86 และส่วนขยาย 64-บิต X86-64, "Itanium" , , MIPS, PA-RISC, PowerPC, SuperH, และ VAX และโปรเซสเซอร์เป้าหมายที่เป็นที่รู้จักน้อยอีกหลายรุ่น
GDB ยังคงพัฒนาอย่างต่อเนื่อง โดยคุณสมบัติใหม่ของเวอร์ชัน 7.0 นั้นรองรับสคริปต์ภาษาไพทอน และสคริปต์ (ในเวอร์ชัน 7.8) รวมทั้งการสนับสนุน "การดีบักแบบย้อนกลับได้" ซึ่งอนุญาตให้เซสชันการดีบักย้อนกลับไปได้ เหมือนกับการย้อนโปรแกรมที่ล้มเหลวเพื่อดูว่าเกิดปัญหาอะไรขึ้น
การตรวจแก้จุดบกพร่องจากระยะไกล.
GDB นำเสนอการทำงานแบบ "ระยะไกล" ที่มักใช้เมื่อทำการตรวจแก้จุดบกพร่องในระบบฝังตัว การทำงานระยะไกลคือเมื่อ GDB ทำงานบนเครื่องหนึ่งและโปรแกรมที่กำลังดีบักจะทำงานบนเครื่องอื่น GDB สามารถสื่อสารกับโปรแกรมต้นทางระยะไกลที่เข้าใจโพรโทคอลของ GDB ผ่านช่องทางสื่อสารอนุกรมหรือโพรโทคอล TCP/IP โปรแกรมต้นทางระยะไกลสามารถสร้างขึ้นได้โดยการเชื่อมโยงไปยังไฟล์ในเครื่องต้นทางที่เหมาะสมซึ่งสนับสนุน GDB และได้เพิ่มข้อมูลโพรโทคอลการสื่อสารมายังเครื่องปลายทาง หรือการใช้ ก็สามารถใช้เพื่อดีบักโปรแกรมจากระยะไกลได้ โดยไม่จำเป็นต้องเปลี่ยนแปลงโปรแกรมต้นทางแต่อย่างใด
นอกจากนี้ยังสามารถใช้ เพื่อดีบักการรันลินุกซ์ เคอร์เนล ในระดับซอร์สด้วย GDB ซึ่งด้วย KGDB ผู้พัฒนาเคอร์เนลสามารถดีบักเคอร์เนลได้ในลักษณะเดียวกับการดีบักโปรแกรมแอปพลิเคชัน ทำให้เป็นไปได้ที่จะวางเบรกพอยต์ในเคอร์เนล แล้วสั่งการทำงานและสังเกตตัวแปร บนสถาปัตยกรรมโปรเซสเซอร์ที่มีรีจิสเตอร์สำหรับดีบักฮาร์ดแวร์ จุดตรวจสอบสามารถตั้งค่าจากจุดทริกเกอร์เบรกพอยต์ ซึ่งกำหนดตำแหน่งของหน่วยความจำที่ระบุถูกเรียกใช้งานหรือเข้าถึง โดย KGDB ต้องการเครื่องเพิ่มเติมสำหรับที่จะเชื่อมต่อกับเครื่องเพื่อทำการดีบักโดยใช้สายเคเบิลอนุกรม หรืออีเทอร์เน็ต สำหรับในระบบปฏิบัติการฟรีบีเอสดี สามารถดีบักได้โดยใช้การเข้าถึงหน่วยความจำโดยตรง  ผ่านไฟร์ไวร์
กว่าจะรู้ว่ารัก(เพื่อน)

กว่าจะรู้ว่ารัก(เพื่อน) (; โรมาจิ: "Niji no Megami") หรือ Rainbow Song เป็นภาพยนตร์ แนวรักโรแมนติก จากประเทศญี่ปุ่น ผลงานการกำกับโดย นาโอโตะ คูมาซาวะ ออกฉายในปี พ.ศ. 2549 ในประเทศญี่ปุ่น
เรื่องย่อ.
โทโมยะ เคยแอบชอบเพื่อนของ อาโออิ มาก่อน จึงขอร้องให้เธอช่วยไปขอเบอร์โทรศัพท์มาให้ แต่ก็ไม่ได้เบอร์มา เพราะเพื่อนของเธอไม่ชอบ ต่อมา โทโมยะ จึงกลายเป็นเพื่อนกับ อาโออิ และมาช่วยเธอทำหนังที่เธอเรียนอยู่ และเมื่อเธอเรียนจบ เธอก็ได้ทำงานในกองถ่าย แต่ว่าก็ได้มีรุ่นพี่มาแนะนำให้เธอไปเรียนต่อ และให้ โทโมยะ เข้ามาทำงานแทน แต่ว่าเมื่อเธอขึ้นเครื่องบินไป เพื่อที่จะเรียนต่อ ก็มีอุบัติเหตุที่ไม่คาดคิดเกิดขึ้น
ทรวงอก

ทรวงอก หรือ หน้าอก  เป็นส่วนหนึ่งของกายวิภาคศาสตร์มนุษย์และในสัตว์หลายชนิด ซึ่งบางครั้งเรียกว่า อก (thorax)
กายวิภาคศาสตร์ของทรวงอก.
ในสัตว์วงศ์ Hominidae ทรวงอกเป็นบริเวณของร่างกายที่อยู่ระหว่างคอและท้องทางด้านหน้าของร่างกาย รวมทั้งอวัยวะภายในและโครงสร้างอื่น ๆ ด้วย โครงสร้างส่วนใหญ่ถูกปกป้องและค้ำจุนโดยกระดูกซี่โครง, กระดูกสันหลัง และกระดูกโอบอก ส่วนประกอบในทรวงอกที่สำคัญมีดังนี้
อกในสัตว์ชนิดอื่น ๆ.
ในแมลงและสัตว์ชนิดอื่นที่มีโครงกระดูกภายนอก บริเวณระหว่างส่วนหัวและท้องเรียกว่า อก (thorax)
ในสัตว์เลี้ยงลูกด้วยน้ำนมสี่ขา ต่อมน้ำนมและหัวนมจะอยู่ใกล้ ๆ กับขาหลัง ซึ่งไม่เป็นส่วนหนึ่งของอก ส่วนอวัยวะภายในอื่น ๆ ก็เหมือนกับมนุษย์เพียงแต่มีการเรียงตัวแตกต่างกัน
การบาดเจ็บที่ทรวงอก.
การบาดเจ็บที่ทรวงอก (chest trauma, thoracic injury หรือ thoracic trauma) เป็นสาเหตุการเสียชีวิตถึงร้อยละ 25 ของสาเหตุการเสียชีวิตจากการบาดเจ็บทางกายภาพในสหรัฐอเมริกา
ลำไส้ใหญ่

ลำไส้ใหญ่  เป็นอวัยวะที่อยู่ในระบบทางเดินอาหาร ลำไส้ใหญ่ของคนมีความยาวประมาณ 1.5 เมตร เส้นผ่านศูนย์กลางประมาณ 6 เซนติเมตร แบ่งออกเป็น 3 ส่วน คือ
กายวิภาคศาสตร์ของลำไส้ตรง.
เส้นเลือดแดง
เส้นเลือดแดงหลักที่ให้เลือดเลี้ยงลำไส้ตรง ได้แก่ เส้นเลือดแดง superior rectal ซึ่งเป็นแขนงส่วนปลายของเส้นเลือดแดง inferior mesenteric โดยอยู่ติดกับผนังด้านหลังของลำไส้ตรง แล้วแบ่งเป็นซ้ายขวาในระดับกระดูก S3 เส้นเลือดแดงเส้นนี้มีแขนงย่อยมากมายซึ่งเชื่อมต่อกับทั้งเส้นเลือดแดง sigmoid และ middle rectal ดังนั้นเราจึงสามารถตัดเส้นเลือดแดงนี้ที่ตำแหน่งใดก็ได้ โดยไม่ทำให้ผนังของลำไส้ตรงขาดเลือด
 เส้นเลือดแดง middle rectal มีลักษณะเป็นเส้นเลือดแดงเล็กหลาย ๆ เส้น ต่อมาจากเส้นเลือดแดง internal iliac หรือจากแขนงย่อยของเส้นเลือดแดง internal pudendal เส้นเลือดแดงนี้วางพาดขวางลำไส้ตรง ชิดไปตามแนวของกระดูกเชิงกราน ดังนั้นการตัด lateral ligament จึงไม่ตัดโดนเส้นเลือดแดงเหล่านี้ เส้นเลือดแดงนี้ให้เลือดเลี้ยงชั้นกล้ามเนื้อของลำไส้ตรง และมีส่วนที่เชื่อมต่อกับเส้นเลือดแดง superior rectal ดังนั้นเราจึงสามารถเลาะลำไส้ตรง จนชิดกับกระดูกเชิงกรานได้ หลังจากที่ตัดเส้นเลือดแดง superior rectal แล้ว 
 เส้นเลือดแดง inferior rectal มีลักษณะเป็นเส้นเลือดแดงเล็กหลาย ๆ เส้น ให้เลือดเลี้ยงกล้ามเนื้อหูรูดของทวารหนัก เส้นเลือดแดงนี้ต่อมาจากเส้นเลือดแดง internal pudendal โดยวางตัวอยู่ในชั้นไขมันภายใน ischiorectal fossa
เส้นเลือดดำ
เส้นเลือดดำของลำไส้ตรง วางตัวไปตามแนวของเส้นเลือดแดง โดยแบ่งเป็น ร่างแหเส้นเลือดดำภายใน (internal venous plexus) ซึ่งจะระบายเลือดไปเข้าเส้นเลือดดำ superior rectal และร่างแหเส้นเลือดดำภายนอก (external venous plexus) ซึ่งจะระบายเลือดไปเข้าเส้นเลือดดำ inferior rectal
ท่อน้ำเหลือง
ท่อน้ำเหลืองของลำไส้ตรง วางตัวไปตามแนวของเส้นเลือดแดง โดยเริ่มต้นที่ต่อมน้ำเหลืองรอบ ๆ ลำไส้ตรง (perirectal node) แล้วไล่ไปตามเส้นเลือดแดงจนถึงต่อมน้ำเหลือง internal iliac ซึ่งรับน้ำเหลืองมาจากบริเวณของเส้นเลือดแดง middle rectal และต่อมน้ำเหลืองรอบ ๆ aorta (periaortic node) ซึ่งรับน้ำเหลืองมาจากบริเวณของเส้นเลือดแดง superior rectal โดยทั่วไปการกระจายของมะเร็งลำไส้ตรง ก็จะไปตามแนวต่อมน้ำเหลืองที่กล่าวข้างต้น ยกเว้นจะมีการอุดตันของต่อมน้ำเหลืองดังกล่าว มะเร็งจึงจะกระจายออกทางด้านข้างเข้าสู่เนื้อเยื่อรอบ ๆ ลำไส้ตรง หรือไหลลงมาทางด้านล่าง และกระจายไปยังต่อมน้ำเหลืองที่อยู่ด้านข้างของอุ้งเชิงกราน ไปตามแนวของเส้นเลือด middle rectal หรือทะลุไปถึงบริเวณขาหนีบ (inguinal region) ตามแนวของเส้นเลือดแดง inferior rectal ก็ได้
 กลุ่มต่อมน้ำเหลืองที่สำคัญของลำไส้ตรง มี 2 กลุ่ม ได้แก่ กลุ่มต่อมน้ำเหลือง superior rectal อยู่ด้านหลังต่อ ampulla ในระดับสูงกว่ากล้ามเนื้อ levator ani หรือเรียกอีกชื่อว่า pararectal lymph glands of Gerota 
กลุ่มต่อมน้ำเหลือง middle rectal กระจายอยู่ตามแนวของเส้นเลือดแดง middle rectal โดยน้ำเหลืองจะไหลเข้าสู่ต่อมน้ำเหลืองที่อยู่รอบ ๆ เส้นเลือดในช่องท้องต่อไป ดังนั้นศัลยแพทย์ญี่ปุ่น จึงแนะนำให้เลาะต่อมน้ำเหลืองนี้ในระหว่างการผ่าตัดมะเร็งลำไส้ตรงด้วย
คริส โจนนาว

คริสโตเฟอร์ จอห์น โจนนาว  เกิดเมื่อวันที่ 10 พฤศจิกายน ค.ศ. 1979 เป็นนักดนตรีชาวออสเตรเลีย เป็นที่รู้จักในฐานะมือเบส ประสบความสำเร็จกับวงอัลเทอร์เนทีฟร็อกที่ชื่อ ซิลเวอร์แชร์
โจนนาว เกิดที่ นิวคาสเซิล นิวเซาธ์เวลส์ เขามีน้องสาวฝาแฝด และพี่สาว เขาเป็นสมาชิกคนแรกในวงซิลเวอร์แชร์ที่ตัดผมยาวออกให้เป็นผมสั้น โจนนาวมีชื่อเล่นว่า ลัมเบอร์แจ็ก ตั้งโดยแฟนคลับซิลเวอร์แชร์ จากนิสัยรักต้นไม้ของเขาและชอบใส่เสื้อลายสก็อต โจนนาวมีเชื้อสายจากทางกรีก
ในสายมือกีตาร์เบส โจนนาวเป็นผู้ช่วยโปรดิวเซอร์ของวง เดอะเมสส์ฮอลล์ ให้กับอัลบั้ม "Feeling Sideways" และยังชนะรางวัล ARIA award winning จากอัลบั้ม "Notes From A Ceiling"
เบน จิลลีส์

เบนจามิน เดวิด จิลลีส์  เกิดเมื่อวันที่ 24 ตุลาคม ค.ศ. 1979 เป็นนักดนตรีชาวออสเตรเลีย เป็นที่รู้จักในฐานะมือกลองวงอัลเทอร์เนทีฟร็อกที่ชื่อ ซิลเวอร์แชร์
จิลลีส์เกิดใน นิวคาสเซิล นิวเซาธ์เวลส์ ประเทศออสเตรเลีย ครอบครัวของจิลลีส์เป็นส่วนหนึ่งของเซิร์ฟไรเดอร์ฟาวเดชัน ที่ช่วยส่งเสริมทำความสะอาดน้ำในมหาสมุทร เขาเป็นสมาชิกวง The Marching Koalas และเขาสอน คริส โจนนาวแห่งวงซิลเวอร์แชร์ให้เล่นเบสได้ภายใน 3 เดือน จิลลีส์ยังสามารถเล่นกีตาร์และเบสได้ด้วย
เดอะดิซโซซิเอทีฟส์

เดอะดิซโซซิเอทีฟส์  เป็นวงดนตรีจากประเทศออสเตรเลีย ประกอบด้วยสมาชิก ดาเนียล จอห์นส แห่งวงซิลเวอร์แชร์ และโปรดิวเซอร์แด๊นซ์ ที่ชื่อ พอล แม็ก มีซิงเกิลแรกเปิดตัวคือเพลง "Somewhere Down the Barrel" สามารถขึ้นชาร์ทได้ใน 40 อันดับแรกของออสเตรเลีย โดยเข้าในสัปดาห์แรกเมื่อวันที่ 15 มีนาคม ค.ศ. 2004 และเป็นเพลงที่ถูกเปิดออกอากาศบ่อยที่สุดใน 5 อันดับแรกของสถานีวิทยุในออสเตรเลีย ซิงเกิลนี้ สามารถขึ้นที่อันดับ 8 ในสัปดาห์แรก ส่วนอัลบั้มแรก "The Dissociatives" ออกวางขายเมื่อวันที่ 4 เมษายน ค.ศ. 2004 ยอดขายติดใน 10 อันดับแรกของ ARIA album charts ในสัปดาห์แรก และก็ตกไปอย่างรวดเร็วในสัปดาห์ต่อมา
พาวเดอร์ฟิงเกอร์

พาวเดอร์ฟิงเกอร์  เป็นวงดนตรีอัลเทอร์เนทีฟร็อกจากออสเตรเลีย ฟอร์มวงในบริสเบน ออสเตรเลียในปี 1989 และตั้งแต่ปี ค.ศ. 1992 สมาชิกประกอบด้วย นักร้องนำ เบอร์นาร์ด แฟนนิง, มือกีตาร์ ดาร์เรน มิดเดิลตัน และ เอียน ฮอก, มือเบส โดย จอห์น คอลลินส์ และ มือกลอง จอน ค็อกฮิลล์
พาวเดอร์ฟิงเกอร์ประสบความสำเร็จจากสตูดิโออัลบั้มที่ 3 ที่ชื่อ "Internationalist" ในปี 1998 ตั้งแต่นั้นมาพวกเขามีเพลงดังอีกหลายเพลงและได้รับรางวัลหลายรางวัลรวมถึง 15 รางวัล ของแอเรียอวอร์ดส และมีอัลบั้มหลายอัลบั้มที่มียอดขายในระดับแพลตตินัม และอยู่ในอันดับ 100 อันดับของออสเตรเลยมิวสิกชาร์ท อัลบั้ม "Odyssey Number Five" ถือเป็นอัลบั้มที่ประสบความสำเร็จที่สุดของพาวเดอร์ฟิงเกอร์ มียอดขายในระดับ 8 แพลตตินัม และได้รับรางวัลแอเรียอวอร์ด 5 สาขา
ร็อคแมน ZX ซีรีส์

ร็อคแมน ZX (ร็อคแมนเซ็คส์) (; โรมาจิ: "Rokkuman Zekusu") หรือ เมกาแมน ZX (Mega Man ZX) เป็นซีรีส์ภาคต่อชุดที่ห้าของเกมชุดร็อคแมน โดยดำเนินเนื้อเรื่องต่อเนื่อจากซีรีส์ ร็อคแมนซีโร่ ซีรีส์นี้ แตกต่างจากซีรีส์ภาคก่อน ตรงที่เปลี่ยนตัวเอกให้เป็นมนุษย์ และสามารถเลือกเล่นได้ว่าจะเล่นเป็นเพศหญิงหรือเพศชาย สำหรับซีรีส์นี้เป็นเกมที่เล่นบนเครื่องนินเทนโดดีเอส
โลหะมีชีวิตไลฟ์เมทัล.
โลหะมีชีวิตไลฟ์เมทัล (หรือ Bio Metals ในภาคอังกฤษ) เป็นวัตถุโบราณที่ขุดค้นพบตามที่ต่างๆ มีจิตใจเป็นของตัวเอง ว่า จะเลือกใครเป็นผู้สวมใส่
สร้างขึ้นจากข้อมูลของเหล่าผู้กล้าในอดีตของ นีโออาคาเดีย โดยมีเหตุผลคือ รำลึกถึงเหล่าผู้กล้าในอดีต ผู้สร้างคือ ซีเอล เกือบทุกชิ้น ยกเว้น Model W และ Model A
Model A.
"ดูเนื้อหาเพิ่มเติมเกี่ยวกับการ Copy DNA ของศัตรูได้ที่ ระบบ Trans On System"
ระบบ R.O.C.K. System.
ระบบ R.O.C.K. System (หรือ M.E.G.A. System ในภาคเมกาแมน) ย่อมาจาก Rebirth Of Crystallized Knowledge System (หรือ Meta-Encapsulated Granule Awareness System ในภาคเมกาแมน) เป็นระบบที่ใช้เปลี่ยน Live Metals ให้เป็นชุดเกราะสวมใส่แก่ผู้ที่ถูกยอมรับจาก Live Metals และมีคุณสมบัติและความสามารถต่างกันไปตาม Live Metals แต่ละชิ้น โดยการกล่าวคำว่า Rock On!! (หรือ Mega Merge ในภาคเมกาแมน) ถ้าเกิดจากการใช้ Live Metals 2 ชิ้น จะใช้การกล่าวคำว่า Double Rock On!! (หรือ Double Mega Merge ในภาคเมกาแมน) แทน
ช่องอก

ช่องอก (thoracic cavity หรือ chest cavity) เป็นช่องว่างในร่างกายมนุษย์ (และสัตว์ชนิดอื่นๆ) ที่ถูกหุ้มด้วยผนังช่องอก (thoracic wall) (กระดูกทรวงอก รวมทั้งผิวหนัง กล้ามเนื้อ และพังผืด)
องค์ประกอบ.
โครงสร้างที่อยู่ภายในช่องอก ได้แก่
ช่องอกประกอบด้วยช่องว่างที่สำคัญ 3 ช่องที่ดาดด้วยมีโซทีเลียม (mesothelium) ได้แก่ โพรงเยื่อหุ้มปอด (pleural cavities) 1 คู่และถุงหุ้มหัวใจ (pericardial cavity) ส่วนประจันอก (mediastinum) เป็นโครงสร้างที่มีอวัยวะที่อยู่ตรงกลางของอกระหว่างปอด
ขอบเขต.
ช่องอกแยกออกจากช่องท้อง (abdominal cavity) โดยกะบังลม (diaphragm) ทางเข้าช่องอก (thoracic inlet) เป็นขอบเขตบนสุดของช่องอกซึ่งเกิดจากการเรียงตัวของแมนูเบรียมของกระดูกอก (manubrium) ในด้านหน้า กระดูกซี่โครงคู่ที่ 1 ในด้านข้าง และกระดูกสันหลังในด้านหลัง
ความสำคัญทางคลินิก.
หากช่องอกรั่วเปิดออกสู่ภายนอกได้ เช่นได้รับบาดเจ็บจากกระสุนปืนหรือถูกแทงด้วยมีด จะเกิดภาวะโพรงเยื่อหุ้มปอดมีอากาศ (pneumothorax) หรือมีอากาศเข้าไปอยู่ภายในช่องอก ซึ่งหากมีปริมาตรอากาศมากจะทำให้ปอดทั้งสองข้างแฟบ ซึ่งเป็นภาวะที่แพทย์ต้องดูแลอย่างใกล้ชิด
ดรีมเวิลด์

ดรีมเวิลด์  เป็นสวนสนุกกลางแจ้งขนาดใหญ่ในประเทศไทย ตั้งอยู่กิโลเมตรที่ 7 ของทางหลวงแผ่นดินหมายเลข 305 (รังสิต-นครนายก) ในตำบลบึงยี่โถ อำเภอธัญบุรี จังหวัดปทุมธานี และสวนสนุกแห่งนี้มีเนื้อที่กว่า 160 ไร่ 
สวนสนุกดรีมเวิลด์มีจุดเริ่มต้นจากการที่ตระกูลกิติพราภรณ์เห็นว่าสวนสนุกแดนเนรมิตของตนกำลังจะหมดสัญญาเช่าที่ดิน จึงได้ซื้อที่ดินขนาดใหญ่แถบชานเมืองเพื่อสร้างสวนสนุกแห่งที่ 2 ด้วยงบลงทุนกว่า 1,000 ล้านบาท สวนสนุกดรีมเวิลด์เปิดให้บริการครั้งแรกในวันที่ 5 กุมภาพันธ์ พ.ศ. 2537 
สวนสนุกดรีมเวิลด์มีพื้นที่ 4 ส่วน ได้แก่ "DREAMWORLD PLAZA" - ดินแดนหมู่บ้านทรงแปลกตา, "DREAM GARDEN" - ดินแดนแห่งสวนพันธุ์ไม้และทะเลสาบขนาดใหญ่, "FANTASY LAND" - ดินแดนแห่งโลกเทพนิยาย และ "ADVENTURE LAND " - ดินแดนแห่งการผจญภัย
ประเภทบัตรเข้าสวนสนุก.
ปัจจุบัน สวนสนุกดรีมเวิลด์ มีบัตรผ่านประตูจำหน่ายทั้งหมด 4 ประเภท ได้แก่
เชิงกราน

เชิงกราน  เป็นโครงสร้างกระดูกของร่างกายที่อยู่ปลายล่างของกระดูกสันหลัง จัดเป็นส่วนหนึ่งของโครงกระดูกรยางค์ (appendicular skeleton) กระดูกเชิงกรานประกอบด้วยกระดูกสะโพก (hipbone) , กระดูกใต้กระเบนเหน็บ (sacrum) , และกระดูกก้นกบ (coccyx) กระดูกสะโพกประกอบด้วยกระดูกย่อยๆ 3 ชิ้น ได้แก่ กระดูกปีกสะโพก (ilium) , กระดูกก้น (ischium) , และกระดูกหัวหน่าว (pubis) กระดูกปีกสะโพกเป็นกระดูกที่ใหญ่ที่สุดและเป็นส่วนบนสุด กระดูกก้นเป็นส่วนที่อยู่ด้านหลังเยื้องด้านล่าง และกระดูกหัวหน่าวเป็นส่วนหน้าของกระดูกสะโพก กระดูกสะโพก 2 ชิ้นจะมาเชื่อมกันทางด้านหน้าเป็นแนวประสานหัวหน่าว (symphysis pubis) และเชื่อมด้านหลังกับกระดูกใต้กระเบนเหน็บ เชิงกรานจะประกอบกันเป็นเบ้าของข้อต่อสะโพก เกิดเป็นกระดูกโอบรยางค์ล่าง (หรือรยางค์หลัง)
ชนิดของเชิงกราน.
เชิงกรานแบ่งตามลักษณะรูปร่างออกได้เป็น 4 แบบ
ชูเกซ

ชูเกซ  แต่เดิมเรียก ชูเกซซิง (shoegazing) บางครั้งรวมกันกับ "ดรีมป็อป" (dream pop) เป็นแนวดนตรีของออลเทอร์นาทิฟร็อกที่เกิดขึ้นในสหราชอาณาจักรช่วงปลายคริสต์ทศวรรษที่ 1980 ชูเกซซิงมีลักษณะเสียงร้องที่อันตรธานผสมกับเสียงมัว ด้วยเสียงกีตาร์จะใช้เสียงแตก เอฟเฟกต์หลากหลาย เสียงหอน และเสียงที่ดังกระหึ่ม คำว่า "shoegazing" ได้ถูกนิยามโดยสื่อมวลชนอังกฤษที่อธิบายถึงวงนิโอ-ไซเคเดลิก ที่ส่วนใหญ่มักจะยืนกันนิ่งไม่ไหวติง เอาแต่ก้มหน้าก้มตาเล่นเครื่องดนตรีของพวกเขาไปในขณะขึ้นแสดงบนเวที โดยไม่ได้สนใจสิ่งรอบข้าง ที่มักจะก้มหัวลง เพราะหนักในการใช้กีตาร์เอฟเฟกต์ในระหว่างการแสดงคอนเสิร์ต
กวนหิน

กวนหิน (#เปลี่ยนทาง คริสต์ศตวรรษที่ 3) มีชื่อในภาษาจีนกลางว่า กวาน ซิง  ชื่อรอง อานกั๋ว  เป็นขุนนางของจ๊กก๊กในยุคสามก๊กของจีน
ประวัติ.
กวนหินเป็นบุตรชายคนที่สองของกวนอูและเป็นน้องชายของกวนเป๋ง
ข้อมูลเกี่ยวกับกวนหินมีเพียงเล็กน้อยในบันทึกทางประวัติศาสตร์ บทชีวประวัติกวนอูใน"สามก๊กจี่"ระบุถึงกวนเป๋งเพียงไม่กี่ประโยค กวนหินในวัยเยาว์เป็นผู้มีความรู้ จูกัดเหลียงเห็นว่ากวนหินมีความสามารถเป็นพิเศษ เมื่อกวนหินเข้าสู่วัยผู้ใหญ่ (อายุราว 19 ปี) ได้รับราชการเป็นขุนนางของจ๊กก๊กและเสียชีวิตในอีกไม่กี่ปีหลังจากนั้น กวนหินได้รับบรรดาศักดิ์หั้นสือแต่งเฮา (漢壽亭侯; "ฮั่นโซ่วถิงโหว") ซึ่งสืบทอดมาจากกวนอูผู้บิดา สาเหตุการเสียชีวิตของกวนหินไม่มีการบันทึกไว้ กวนหินมีบุตรชายที่ปรากฏชื่อสองคนคือ กวาน ถ่ง (關統) และกวาน อี๋ (關彝)
กวนหินปรากฏเป็นตัวละครในนิยายอิงประวัติศาสตร์ที่ประพันธ์ในศตวรรษที่ 14 เรื่อง"สามก๊ก" ซึ่งกวนหินมีบทบาทสำคัญในเรื่องหลังการเสียชีวิตของกวนอูผู้บิดา
แถวคอย

แถวคอย หรือ คิว  เป็นแบบชนิดข้อมูลนามธรรมที่มีลักษณะการเรียงลำดับข้อมูล การดำเนินการในแถวคอยจะแบ่งเป็น การเพิ่มข้อมูลไปที่ส่วนหลังสุดของแถวคอย และการดึงข้อมูลออกจากส่วนหน้าสุดของแถวคอย เข้าออกในลักษณะการเข้าก่อนออกก่อน (First In First Out: FIFO) ในโครงสร้างข้อมูลลักษณะเข้าก่อนออกก่อนนี้ ข้อมูลแรกสุดที่ถูกเพิ่มเข้าไปในแถวคอยจะเป็นข้อมูลแรกที่ถูกดึงออก ซึ่งก็เท่ากับว่า ความจำเป็นที่ว่า เมื่อมีข้อมูลหนึ่งถูกเพิ่มเข้ามาแล้ว ข้อมูลที่ถูกเพิ่มก่อนหน้านี้ทั้งหมดจะต้องถูกดึงออกก่อนที่ข้อมูลใหม่จะถูกใช้งาน คล้ายกับการเข้าแถวซื้อของในชีวิตประจำวัน
แถวคอยจัดเป็นวิธีการจัดการเข้า-ออกของข้อมูลอีกแบบหนึ่ง เป็นโครงสร้างข้อมูลที่นำมาใช้ในการทำงานของโปรแกรมคอมพิวเตอร์หลายประการ อาทิแถวคอยในการทำงานของเครือข่าย การออกแบบการทำงานระบบท่อ (pipeline) เป็นต้น
จุดเด่น.
แถวคอยสามารถจัดการการเข้า-ออกของข้อมูล ใช้เก็บข้อมูลที่ต้องการจัดเรียงเป็นระบบ โดยพิจารณาข้อมูลตามลำดับ ในทำนองใครถึงก่อนมีสิทธิ์ได้ใช้ก่อน จึงใช้ในการเรียงลำดับในการแบ่งปันทรัพยากรที่มีอยู่จำกัดในการทำงาน เช่น การรอการทำงานของเครื่องพิมพ์ในสำนักงาน เป็นต้น
ความเร็วที่ใช้ในการทำงาน.
การทำงานของแถวคอย ไม่จำเป็นต้องไล่พิจารณาสมาชิกทุกตัว เป็นเพียงแต่การพิจารณาข้อมูลที่เข้าแรกสุดออกจากแถว และเอาข้อมูลใหม่เข้าท้ายแถว การทำงานของแถวคอยจึงมีความเร็วคงที่ (O(1))
วิธีการสร้าง.
แถวคอยสามารถสร้างขึ้นด้วยแถวลำดับประกอบกับจำนวนเต็ม ที่เก็บดัชนีของหัวแถวและท้ายแถวสองตัว หรือใช้ รายการโยงสองชั้นวน (circular doubly linked list)
แถวคอยแถวลำดับ.
สำหรับการใช้แถวลำดับในการทำแถวคอยนั้น (array queue) ตอนเริ่มต้นเราจะให้ดัชนีของหัวแถวและท้ายแถวชี้ที่ศูนย์ เมื่อเข้าแถว (enqueue) ก็จะเก็บข้อมูลตรงดัชนีท้าย พร้อมทั้งเพิ่มค่าดัชนีท้ายแถวขึ้นหนึ่ง (increment) ในทางตรงกันข้ามหากเอาข้อมูลตัวแรกออกจากแถว (dequeue) ก็คืนค่าสมาชิกตัวที่ดัชนีหัวแถวชี้อยู่พร้อมทั้งเพิ่มค่าดัชนีหัวแถวไปอีกหนึ่ง (decrement) หากดัชนีหัวแถวไล่ทับดัชนีท้ายแถวแสดงว่า แถวคอยนั้นว่าง (empty queue) ไม่ควรออกจากแถวอีกเพราะจะทำให้การทำงานรวนได้ (ควรตรวจสอบก่อนออกจากแถว) 
เนื่องจากแถวลำดับมีขนาดจำกัดในบางครั้งอาจมีการทำแถวคอยวนรอบ (circular array queue) กล่าวคือบางครั้งแถวคอยอาจมีการเข้าแถวและออกจากแถวสลับกัน ทำให้ดัชนีหัวแถวเลื่อนๆออกไปจนจะตกขอบขวาของแถวลำดับ ทำให้มีเนื้อที่ของแถวลำดับด้านหน้าเหลือไม่ได้ใช้ จึงมีการวนเอาหางแถวมาแทนส่วนหน้าของแถวลำดับ กล่าวคือเมื่อท้ายแถวตกขอบขวาของแถวลำดับ ก็จะมีการเริ่มดัชนีท้ายแถวที่ศูนย์ใหม่และต่อท้ายคิวมาเรื่อย ๆ ข้อด้อยของวิธีนี้คือ เมื่อท้ายแถวมาทับหัวแถวอีกครั้งจะตีความไม่ได้ว่าข้อมูลเต็มแถวลำดับหรือว่างกันแน่ จึงอาจใช้ตัวแปรขนาด (size) หรือตัวแปรอื่น ๆ ช่วยในการบอกว่าแถวคอยว่างหรือไม่
แถวคอยรายการโยงสองชั้นวน.
สำหรับการใช้รายการโยงสองชั้นวน (circular doubly linked list) ในการทำนั้น โดยหัวแถวจะอยู่ที่ปมสุดท้ายนี้ (กล่าวคือเป็นปมก่อนที่จะชี้ปมหัว เพราะว่าเป็นรายการวน) ส่วนท้ายแถวอยู่ที่ปมแรก เมื่อเข้าแถวก็เพิ่มปมใหม่หลังปมหัว เมื่อจะเอาข้อมูลแรกออกจากแถวก็จะเอาข้อมูลก่อนปมหัวออก ก็คือข้อมูลที่เข้าแรก ๆ สุด เมื่อใดที่รายการว่าง ก็คือตอนที่ปมหัวชี้มาที่ตัวเองนั่นเอง 
แถวคอยด้วยกอง.
สำหรับการสร้างแถวคอยด้วยกอง (Implement Queue using Stacks) เป็นการสร้างแถวคอย โดยการต้องสร้างกองขึ้นมาก่อนสองกอง จากนั้นค่อยพุช (push) และป้อบ (pop) ข้อมูลออก ก็จะได้ลำดับข้อมูลที่เหมือนกับแถวคอยเดิม
แถวคอยสองหน้า

แถวคอยสองหน้า  เป็นแบบชนิดข้อมูลนามธรรมที่เราสามารถนำข้อมูลแรกสุดหรือหลังสุดที่เราเพิ่มเข้าหรือออกก็ได้ เปรียบเสมือนเป็นแถวคอยที่มีหัวเปิดสองด้านให้เข้า-ออกได้ นั้นเอง
แถวคอยสองหน้า สามารถประยุกต์ใช้ในแนวคิด กึ่งแถวคอยกึ่งกองซ้อนได้ ทำให้จัดการกับการเข้าออกของข้อมูลได้ทุกรูปแบบ
จุดเด่น.
แถวคอยสองหน้าสามารถรวมแนวคิดของแถวคอยและกองซ้อนได้ดังนี้
ความเร็วที่ใช้ในการทำงาน.
การทำงานยังคงเป็นการจัดการการข้อมูลเข้าออกเหมือนแถวคอยและกองซ้อน จึงใช้เวลาคงที่ (O(1))
วิธีการสร้าง.
แถวคอยสองหน้าดัดแปลงมาจากแถวคอยธรรมดา สำหรับแถวคอยแถวลำดับ เพียงแต่การจัดการดัชนีทั้งที่ชี้ตัวแรกและตัวสุดท้ายให้เพิ่มได้ทั้งสองฝั่ง ส่วนแถวคอยรายการโยงสองชั้นวนก็ทำได้โดยการอนุญาตให้เพิ่มทั้งก่อนและหลังปมหัว
โรโดลโฟ มาร์ติเนซ

โรดอลโฟ มาร์ติเนซ (Rodolfo Martínez) นักมวยสากลชาวเม็กซิโก เกิดเมื่อ 24 สิงหาคม พ.ศ. 2489 ที่เมืองเตปิโต ประเทศเม็กซิโก สถิติการชก 52 ครั้ง ชนะ 44 (น็อค 35) เสมอ 1 แพ้ 7
ลิยู

ลิยู (#เปลี่ยนทาง ค.ศ. 180–192) มีชื่อในภาษาจีนกลางว่า หลี่ หรู  ชื่อรอง เหวินโยว  เป็นข้าราชการที่รับใช้ขุนศึกตั๋งโต๊ะในช่วงปลายยุคราชวงศ์ฮั่นตะวันออกของจีน
ประวัติ.
ลิยูเป็นชาวอำเภอเหอหยาง ("เหอหยางเซี่ยน") เมืองจั่วผิงอี้  ซึ่งอยู่ในอำเภอเหอหยาง มณฑลฉ่านซีในปัจจุบัน ลิยูรับราชการเป็นหัวหน้ามหาดเล็กราชวังแห่งราชรัฐฮองหลง ("หงหนงหลางจงลิ่ง") เมื่อตั๋งโต๊ะเข้ากุมอำนาจในราชสำนักฮั่นและพระเจ้าเหี้ยนเต้จักรพรรดิหุ่นเชิดในระหว่าง ค.ศ. 189 ถึง ค.ศ. 192
ในปี ค.ศ. 190 ตั๋งโต๊ะส่งลิยูไปวางยาพิษปลงพระชนม์หองจูเปียนหรือเล่าเปียน (อดีตยุวจักรพรรดิที่ถูกปลดจากตำแหน่งโดยตั๋งโต๊ะ) 
หลังตั๋งโต๊ะเสียชีวิตในเดือนพฤษภาคม ค.ศ. 192 ลิยูรับราชการกับลิฉุยอดีตผู้ใต้บังคับบัญชาของตั๋งโต๊ะ ในฤดูหนาวปีเดียวกัน ลิฉุยเสนอชื่อลิยูให้ได้รับการแต่งตั้งเป็นขุนนางมหาดเล็ก ("ชื่อจง") แต่พระเจ้าเหี้ยนเต้ทรงไม่เห็นด้วยกับข้อเสนอและตรัสว่า "(ลิ) ยูเดิมดำรงตำแหน่งหัวหน้ามหาดเล็กราชวังภายใต้อ๋องแห่งฮองหลง (หองจูเปียน) เขาปลงพระชนม์เชษฐาของเราและควรถูกลงโทษ" ลิฉุยจึงปกป้องลิยูโดยทูลว่า "ลิยูปฏิบัติตามคำสั่งของตั๋งโต๊ะอย่างไม่เต็มใจ เราไม่ควรลงโทษผู้บริสุทธิ์"
ในนิยาย"สามก๊ก".
ลิยูมีบทบาทมากขึ้นในฐานะตัวละครรองในนวนิยายอิงประวัติศาสตร์ในคริสต์ศตวรรษที่ 14 เรื่อง"สามก๊ก" ("ซานกั๋วเหยี่ยนอี้") ซึ่งเล่าเรื่องเหตุการณ์ก่อนและระหว่างยุคสามก๊ก ในนวนิยาย ลิยูไม่เพียงเป็นที่ปรึกษาผู้ไว้ใจได้ของตั๋งโต๊ะ แต่ยังเป็นบุตรเขยของตั๋งโต๊ะด้วย ลิยูในฐานะที่ปรึกษาและคนสนิทของตั๋งโต๊ะมีอิทธิพลอย่างมากต่อการตัดสินใจเรื่องสำคัญของตั๋งโต๊ะหลายครั้ง ตัวอย่างเช่น ลิยูแนะนำตั๋งโต๊ะให้เกลี้ยกล่อมลิโป้ให้แปรพักตร์จากเต๊งหงวนมาเข้าด้วยตั๋งโต๊ะ แนะนำให้ปลดหองจูเปียนจากการเป็นจักรพรรดิและตั้งพระเจ้าเหี้ยนเต้ (หองจูเหียบ) ขึ้นแทน และแนะนำให้ย้ายนครหลวงจากลกเอี๋ยงไปยังเตียงอั๋น/เตียงฮัน เมื่อตั๋งโต๊ะตกอยู่ใน "กลสาวงาม" ที่เป็นความเกี่ยวข้องระหว่างตัวตั๋งโต๊ะ ลิโป้ และเตียวเสียน ลิยูพยายามเตือนตั๋งโต๊ะในเรื่องนี้แต่ตั๋งโต๊ะไม่ฟังคำแนะนำของลิยู หลังตั๋งโต๊ะพบจุดจบด้วยการถูกลิโป้สังหารในปี ค.ศ. 192 ลิยูถูกจับกุมและถูกประหารชีวิตในข้อหาสมรู้ร่วมคิดกับตั๋งโต๊ะในการกระทำผิด
กองซ้อน

กองซ้อน หรือ สแต็ก  หมายถึง แบบชนิดข้อมูลนามธรรมที่มีลักษณะการเรียงลำดับข้อมูล ในการเข้า-ออกในลักษณะเข้าก่อนออกทีหลัง "FILO (First In Last Out)" กล่าวคือข้อมูลที่เข้าใหม่ ๆ จะได้ออกก่อน คล้ายกองที่ทับถมซึ่งสิ่งที่เข้ามาใหม่จะอยู่ด้านบน ๆ จึงเรียกว่า กองซ้อน (stack) กองซ้อนมีการดำเนินการพื้นฐานเพียง 3 อย่าง ได้แก่ push, pop และ top กองซ้อน โดยที่การ push คือการใส่ข้อมูลลงไปในกองซ้อน ซึ่งจะกระทำได้หากกองซ้อนยังว่างอยู่ หากไม่มีที่ว่างในกองซ้อนเหลืออยู่หรือกองซ้อนเต็ม กองซ้อนนั้นจะอยู่ในสภาวะล้นหรือมากเกินเก็บ (overflow) การ pop คือการนำข้อมูลออกจากส่วนบนสุดของกองซ้อน นอกจากนี้ การ pop จะเผยข้อมูลที่ถูกผิดอยู่ก่อนหน้า หรือทำให้กองซ้อนว่างได้ แต่ถ้ากองซ้อนนั้นว่างอยู่แล้ว การ pop จะทำให้อยู่ในสภาวะน้อยเกินเก็บ (underflow) (นั่นคือ ไม่มีข้อมูลให้นำออกแล้ว) การ top กองซ้อน จะดึงข้อมูลที่อยู่บนสุดและส่งค่านั้นให้ผู้ใช้โดยที่ไม่ได้ลบทิ้งไป การ top กองซ้อนอาจทำให้กองซ้อนอยู่ในสภาวะน้อยเกินเก็บได้เช่นกัน หากกองซ้อนว่างอยู่แล้ว
กองซ้อนจึงเป็นวิธีการจัดการเข้า-ออกของข้อมูลอีกแบบหนึ่ง เป็นโครงสร้างข้อมูลที่นำมาใช้ในการทำงานของโปรแกรมคอมพิวเตอร์หลายประการ อาทิการสร้าง subroutine การเรียงลำดับนิพจน์ ฯลฯ
จุดเด่นของกองซ้อน.
กองซ้อนมีจุดเด่นในการจัดการการเข้า-ออกของข้อมูล ใช้เก็บข้อมูลที่ต้องการจัดเรียงเป็นระบบ โดยพิจารณาข้อมูลที่มาใหม่ ๆ ก่อน จึงทำให้สะดวกต่อการจัดการข้อมูลซึ่งต้องการเรียงลำดับใหม่ หรือการย้อนกลับไปจากข้อมูลใหม่ไปข้อมูลเก่า เช่น subroutine, การเรียงลำดับนิพจน์
ความเร็วที่ใช้ในการทำงาน.
การทำงานของกองซ้อนนั้นไม่ซับซ้อน เนื่องจากไม่ต้องมีการไล่พิจารณาสมาชิกทุกตัว เป็นเพียงแต่การพิจารณาข้อมูลบนสุดของกองซ้อน จึงทำให้ความเร็วในการทำงานของกองซ้อนเป็นค่าคงที่ (O(1))
วิธีการสร้างกองซ้อน.
การสร้างกองซ้อนอาจใช้แถวลำดับประกอบกับจำนวนเต็ม ที่เก็บดัชนีของข้อมูลบนสุดของกองซ้อน (Stack Pointer หรือ Top of Stack) หรือใช้รายการโยงโดยการเก็บข้อมูลที่ใหม่ ๆ บนตัวแรกสุดของรายการ
การเก็บข้อมูลใหม่เข้าในกองซ้อนเรียกว่า PUSH ทำได้โดยการเพิ่มค่าดัชนีบนสุดของกองซ้อนไปหนึ่ง (increment) และเก็บข้อมูลใหม่ไว้ในดัชนีนั้น หรือเพิ่มเข้าไปที่ตัวแรกสุดของรายการโยง การนำข้อมูลตัวบนสุดของกองซ้อนออกเรียกว่า POP ทำได้โดยการคืนค่าข้อมูลที่เก็บไว้ในแถวลำดับ ดัชนีบนสุดและลดค่าดัชนีบนสุดลงมาอีกหนึ่ง (decrement) หรือเอาตัวแรกสุดของรายการโยงออก สำหรับ การหาตัวบนสุด (Top) นั้นก็ได้มาจากการคืนค่าข้อมูลในดัชนีบนสุดหรือข้อมูลตัวแรกสุดของรายการโยงนั้นเอง
แฮหัวเอี๋ยน

แฮหัวเอี๋ยน (เสียชีวิต ป. กุมภาพันธ์ ค.ศ. 219) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก แม่ทัพคนสำคัญของโจโฉ ชื่อรองเหมี่ยวฉาย เป็นน้องของแฮหัวตุ้น มีบุตรชายสี่คนคือแฮหัวป๋า แฮหัวหุย แฮหัวฮุยและแฮหัวโห สวามิภักดิ์กับโจโฉตั้งแต่ตั้งกองทัพพันธมิตร 18 หัวเมือง เป็นแม่ทัพที่เก่งกล้าและเป็นคนที่โจโฉไว้ใจมากคนหนึ่ง ชำนาญการใช้ธนูอย่างมาก จึงได้ฉายาว่า จอมขมังธนูแห่งวุยก๊ก
เมื่อเล่าปี่เตรียมทัพจะตีฮันต๋ง โจโฉได้ส่งแฮหัวเอี๋ยนไปรักษาที่เขาเตงกุนสันอันเป็นชัยภูมิสำคัญเปรียบเหมือนคอหอยของเมืองฮันต๋ง หากเสียเขาเตงกุนสันไปการยกทัพตีฮันต๋งก็จะง่ายดาย แฮหัวเอี๋ยนได้รบกับฮองตงแม่ทัพของเล่าปี่ และถูกสังหารในที่สุด
ครอบครัว.
ภรรยาของแฮหัวเอี๋ยนเป็นน้องสาวของหนึ่งในภรรยาของโจโฉ
เซี่ยโหว เหิง  ลูกชายคนแรกของแฮหัวเอี๋ยน แต่งงานกับลูกสาวของไห่หยางไอโหว  ผู้เป็นน้องชายของโจโฉ เขาโปรดปรานเซี่ยโหว เหิงด้วยการให้ตำแหน่ง "ปั๋วชางถิงโหว"  ตำแหน่งของพ่อ ภายหลังมีการเปลี่ยนชื่อตำแหน่งนี้เป็น "อันหนิงถิงโหว" 
แฮหัวป๋า ลูกชายคนที่สองของแฮหัวเอี๋ยน ทำหน้าที่เป็นขุนศึกในวุยก๊ก เขาแปรพักตร์เข้ากับจ๊กก๊ก รัฐศัตรู หลังสุมาอี้ยึดอำนาจจากโจซอง อุปราชร่วม และกลายเป็นผู้ปกครองวุยก๊กโดยพฤตินัย
แฮหัวเอี๋ยนมีลูกชายอีก 5 คนที่เด็กกว่าแฮหัวป๋า ได้แก่: เซี่ยโหว เชิง , แฮหัวหุย, เซี่ยโหว หรง , แฮหัวฮุย และแฮหัวโฮ
เซี่ยโหว หรง (夏侯榮) ลูกชายคนที่ 5 ของแฮหัวเอี๋ยน สู้รบร่วมกับพ่อในศึกเขาเตงกุนสัน เมื่อเขาได้ยินข่าวการเสียชีวิตของพ่อ เขาโมโหมากจนคนรับใช้ต้องควบคุมไว้ จากนั้นเขาก็สามารถปลดปล่อยและพุ่งเข้าใส่ศัตรูด้วยดาบในมือ ตอนที่เสียชีวิตขณะปฏิบัติหน้าที่ เขามีอายุเพียง 13 ปี (ตามการนับอายุแบบเอเชียตะวันออก)
แฮหัวเอี๋ยนมีหลานสาวคือพระนางแฮหัว ในปีค.ศ. 200 ขณะที่เธอมีอายุได้ 13 ปี เธอถูกเตียวหุยลักพาตัวเธอไประหว่างที่เธอกำลังเก็บฟืน ต่อมาเธอกลายเป็นภรรยาของเตียวหุยและให้กำเนิดลูกสาวสองคนที่ภายหลังแต่งงานกับเล่าเสี้ยน และกลายเป็นจักรพรรดินีจิงไอ่กับจักรพรรดินีจางแห่งจ๊กก๊ก
ธงชาติคูเวต

ธงชาติคูเวต  เป็นธงรูปสี่เหลี่ยมผืนผ้า กว้าง 1 ส่วน ยาว 2 ส่วน ภายในแบ่งเป็นแถบ 3 สีตามแนวนอน ได้แก่ สีเขียว สีขาว และสีแดง เรียงตามลำดับจากบนลงล่าง ที่ด้านคันธงนั้นเป็นรูปสี่เหลี่ยมคางหมู รูปดังกล่าวนี้เรียวไปทางด้านปลายธง ความกว้างตอนปลายสุดเท่ากับความกว้างของแถบสีขาว ธงนี้ได้ประกาศใช้เมื่อวันที่ 7 กันยายน พ.ศ. 2504 และได้ชักขึ้นอย่างเป็นทางการเมื่อวันที่ 24 พฤศจิกายน ปีเดียวกัน
ก่อนหน้านั้น คูเวตใช้ธงสีแดงเป็นธงสำหรับชาติเช่นเดียวกับประเทศอาหรับทั้งหลาย ส่วนสีบนธงชาติในปัจจุบันนี้เป็นสีพันธมิตรอาหรับ แต่ละสีล้วนมีความหมายต่าง ๆ คือ สีดำหมายถึงความพ่ายแพ้ของพวกศัตรู สีแดงคือเลือดที่เปือนบนดาบของชาวคูเวต สีขาวเป็นตัวแทนของความบริสุทธิ์ และสีเขียวหมายถึงแผ่นดินอันอุดมสมบูรณ์ ทั้งนี้ ยังมีอีกแนวคิดหนึ่งเกี่ยวกับสีธงชาติคูเวตกล่าวว่า รูปสี่เหลี่ยมคางหมูสีดำนั้นอาจมีที่มาจากธงชาติอิรักในช่วงก่อน พ.ศ. 2500 ก็ได้ (ธงชาติอิรักในยุคนั้นเป็นธงสี่เหลี่ยมผืนผ้า พื้นสีดำ - เขียว - ขาว มีรูปสี่เหลี่ยมคางหมูสีแดงที่ด้านคันธง ภายในรูปดังกล่าวมีดาวสีขาว 2 ดวง)
ความหมายของสีบนธงชาติ มีที่มาจากบทกวีของซาฟี อัล-ดีน อัล-ฮาลี 
การแสดงธงชาติคูเวตที่ถูกต้อง มีหลักสำคัญคือ หากแสดงธงตามแนวนอน แถบสีเขียวจะต้องอยู่บนสุดเสมอ กรณีเป็นการแขวนธงไว้ตามแนวตั้ง แถบสีเขียวจะต้องอยู่ทางด้านขวาของธงจากตำแหน่งของผู้มอง
ในปี พ.ศ. 2548 ได้มีการนำธงชาติคูเวตไปออกแบบเป็นว่าวขนาด 1,019 ตารางเมตร ทำขึ้นที่ประเทศนิวซีแลนด์โดยปีเตอร์ ลินน์ และได้ชักอย่างเป็นทางการที่ประเทศคูเวต นับว่าเป็นว่าวที่มีขนาดใหญ่ที่สุดในโลกและยังไม่มีใครสามารถลบสถิติได้
มูลนิธิหนังไทย

มูลนิธิหนังไทย  เป็นมูลนิธิเพื่อเก็บรวบรวมประวัติและภาพยนตร์ของประเทศไทย
ประวัติ.
เป็นมูลนิธิในพระอุปถัมภ์ของ พระเจ้าวรวงศ์เธอ พระองค์เจ้าอนุสรมงคลการ ก่อตั้งในปี พ.ศ. 2537 เพื่อใช้ในการศึกษาประวัติศาสตร์ภาพยนตร์ของประเทศไทย และ ยังได้ร่วมมือกับหอภาพยนตร์แห่งชาติ ในฐานะผู้ช่วยดูแลมรดกของชาติ จัดกิจกรรมเผยแพร่ภาพยนตร์ไทยที่ได้รับการอนุรักษ์ อีกด้วย
อันเบรกมายฮาร์ต

"อันเบรกมายฮาร์ต"  เป็นเพลงของโทนี แบรกซ์ตัน จากอัลบั้ม "ซีเคร็ท" ในปี พ.ศ. 2539 ซึ่งเป็นผลงานการประพันธ์ของไดแอน วาร์เรน และอำนวยการสร้างโดยผู้อำนวยการสร้างชื่อดังอย่างเดวิด ฟอสเตอร์ จนทำให้เพลงนี้เป็นเพลงสัญลักษณ์ของโทนี 
เพลงนี้เคยขึ้นอันดับที่ 1 ชาร์ตบิลบอร์ด 100 นานกว่า 11 สัปดาห์ช่วงปลายปี พ.ศ. 2539 และต้นปี พ.ศ. 2540 นับเป็นซิงเกิลที่ประสพความสำเร็จสูงสุดของโทนี จนทำเพลงนี้ได้รับความนิยมจากศิลปินอีกหลายท่านที่นำมาขับร้องใหม่ โดยโทนีเอง ก็ได้นพเพลงนี้มาขับร้องเป็นภาษาสเปนเช่นกัน ในชื่อว่า "อันเบรกมายฮาร์ต (เรเกรซซามี)", อิล ดิโว่ที่นำมาร้องใหม่ซึ่งต่อมาได้ร่วมร้องเพลงคู่กันอีกกับโทนี ในบทเพลง "เดอะไทม์ออฟอาวเวอร์ไลฟ์" ซึ่งเป็นเพลงอย่างเป็นทางการของฟุตบอลโลก 2006, ยูริเดียนักร้องชื่อดังชาวแม็กซิโก, Alla Gorbacheva ศิลปินชาวรัสเซีย นำมาขับร้องหใม่ในชื่อว่า "Сердце не плачь" (แปลว่า "หัวใจไม่ร้องไห้") นอกจากนี้ยังมีศิลปินอื่นๆอีกหลายท่านที่นิยมนำเพลงนี้ไปร้องอีกมากมาย 
ฉบับของอิล ดิโว่.
อิล ดิโว่นำเพลงนี้มาขับร้องใหม่ในภาษาสเปนในชื่อ "อันเบรกมายฮาร์ต (เรเกรซซามี)"  เป็นซิงเกิลแรกของอิล ดิโว่ จากอัลบั้ม"อิล ดิโว่" และเป็นซิงเกิลแรกของวงนี้อีกด้วย 
เพลง "อันเบรกมายฮาร์ต (เรเกรซซามี)" ใช้คำร้องและทำนองเดียวกับในฉบับของโทนี ซึ่งได้รับการตอบรับจากทั่วโลกอย่างดีเยี่ยม
มิวสิกวิดีโอเพลง "อันเบรกมายฮาร์ต (เรเกรซซามี)" ถ่ายทำที่ลูบลิยานา เมืองหลวงของประเทศสโลวีเนีย
รูปแบบและรายชื่อเพลง.
ฉบับของโทนี แบร็กทัน.
ซีดีแผ่นที่ 1
ซีดีแผ่นที่ 2
ซีดีแผ่นที่ 2 (บริทิช)
วัดกู่ดินขาว

วัดกู่ดินขาว จัดเป็นโบราณสถานในบริเวณของสวนสัตว์เชียงใหม่ มีความสัมพันธ์กับเมืองโบราณของเวียงเจ็ดลิน ตามประวัติล้านนา กล่าวถึงว่าเป็นการตั้งถิ่นฐานชุมชน ในระยะก่อนสร้างเมืองเชียงใหม่ และเมืองหริภุญไชย ราวพุทธศตวรรษที่ 13 (พ.ศ. 1201-พ.ศ. 1300) และมีการพัฒนาการสืบเนื่องมาในระยะหลังเรื่อยมา วัดกู่ดินขาวจัดเป็นวัดเพียงแห่งเดียวของเวียงเจ็ดลินที่ยังเหลือหลักฐานการก่อสร้างที่ค่อนข้างสมบูรณ์ในเขตสวนสัตว์เชียงใหม่ ซึ่งตั้งอยู่นอกเขตกำแพงเวียงเจ็ดลินทางทิศใต้ 
กลุ่มโบราณสถานของวัดกู่ดินขาว ประกอบไปด้วย เจดีย์รายประธาน เจดีย์ 8 เหลี่ยมและกำแพงแก้วเขตพุทธวาศ ทางน่าสนใจคือ เรื่องเทคโนโลยีและวิศวกรรมการในการก่อสร้าง โดยใช้อิฐก้อนใหญ่ๆและเผาแกร่ง และด้านโครงสร้าง รับน้ำหนักในส่วนขององค์เจดีย์ประธาน ซึ่งไม่เคยพบอิฐขนาดใหญ่ และเทคนิคการทำโครงสร้างเช่นนี้ในโบราณสถานที่อื่น ๆ
ไนต์ซาฟารี (ประเทศสิงคโปร์)

ไนต์ซาฟารี (อักษรจีน: 夜间野生动物园) หรือ สวนสัตว์กลางคืนสิงคโปร์ เป็นสวนสัตว์ในประเทศสิงคโปร์ ติดกับสวนสัตว์สิงคโปร์ เปิดเมื่อวันที่ 26 พฤษภาคม ค.ศ. 1994 เป็นการจัดแสดงสัตว์แบบอิสระท่ามกลางธรรมชาติ มีสัตว์ป่า สัตว์ปีก และสัตว์ออกหากินตอนกลางคืนมีทั้งหมด 1,040 ตัว ปัจจุบันมีผู้เข้าชมกว่า 1.1 ล้านคน
ฮัวหยง (สามก๊ก)

ฮัวหยง  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก ขุนพลคนสำคัญของตั๋งโต๊ะ มีฝีมือรองจากลิโป้ เป็นชาวเมืองกวนซี ในวรรณกรรมได้บรรยายไว้ว่าไหล่เรียวคล้ายลิง หน้าคล้ายเสือดาว สูง 6 ศอกเศษ เป็นผู้ต้านทัพพันธมิตร 18 หัวเมืองที่ด่านกิสุยก๋วน สามารถสังหารขุนพลได้หลายคน และทำให้กองทัพซุนเกี๋ยนแตกกระเจิง แต่ฮัวหยงกลับถูกสังหารโดยกวนอูในชั่วเวลาที่สุรายังไม่หายอุ่น ในประวัติศาสตร์ฮัวหยงได้ถูกกวนอูฆ่าตายระหว่างทำศึกกับซุนเกี๋ยน ส่วนในวรรณกรรมฮัวหยงตีทัพซุนเกี๋ยนแตกโดยไม่ทันได้ตั้งตัว แล้วนำทัพไปค่ายของอ้วนเสี้ยว สังหารขุนพลฝ่ายพันธมิตรไปหลายคน และสุดท้ายถูกกวนอูสังหาร
รายชื่อบุคคลที่ถูกฮัวหยงสังหาร.
เปาต๋ง น้องชายของเปาสิ้น
โจเมา ขุนพลของซุนเกี๋ยน
ยูสิด ขุนพลของอ้วนสุด
พัวหอง ขุนพลของฮันฮก
ต้นทุนฐานกิจกรรม

ในองค์กรธุรกิจ ต้นทุนฐานกิจกรรม  คือวิธีการหนึ่งของการจัดสรรต้นทุนทรัพยากรขององค์กร โดยอาศัยกิจกรรมการผลิตสินค้าหรือบริการที่สร้างขึ้นสำหรับลูกค้า วิธีการ ABC เป็นเครื่องมือที่ช่วยให้สามารถเข้าใจถึงต้นทุนของสินค้าและลูกค้า และผลประโยชน์ที่ได้รับ ทำให้ ABC ถูกใช้เพื่อรองรับการตัดสินใจทางกลยุทธ์ดังเช่น การกำหนดราคา การจัดจ้างคนภายนอก และการระบุและการวัดกระบวนการดำเนินการ เป็นต้น
ประวัติการพัฒนา.
แต่เดิมนั้น การประเมินราคาผลิตภัณฑ์นั้น จะใช้มูลค่าของแรงงานทางตรง (direct labor) และ วัสดุทางตรง (direct material) เป็นฐาน และคิดค่าใช้จ่ายในการผลิต (overhead costs) ในลักษณะอัตราส่วนเทียบกับค่าใช้จ่ายทางตรง (มูลค่าแรงงานและวัสดุโดยตรง) ซึ่งการประเมินราคาด้วยวิธีนี้ ใช้งานได้ดีในเฉพาะโรงงานที่ผลิตผลิตภัณฑ์ไม่หลากหลาย แต่สำหรับโรงงานที่ผลิตผลิตภัณฑ์ที่มีความหลากหลายนั้น ค่าใช้จ่ายในการผลิตมีบทบาทและส่งผลกระทบมากขึ้นอย่างเห็นได้ชัด ไม่ว่าจะเป็นค่าใช้จ่ายในการตั้งเครื่อง (setup), วัสดุทางอ้อม (indirect material) หรือค่าใช้จ่ายในการออกแบบ เป็นต้น จนทำให้การประเมินราคาด้วยวิธีดั้งเดิมนั้นไม่มีความแม่นยำ 
ABC จึงเป็นวิธีการใหม่เพื่อชดเชยจุดอ่อนของวิธีดั้งเดิม โดยการประเมินราคาจากกิจกรรมต่างๆ ทั้ง การระบบผลิต และระบบการเงิน ที่ข้องเกี่ยวกับผลิตภัณฑ์ชิ้นนั้นๆ
หลักการของ ABC.
ABC นั้น มีสมมติฐานที่ทรงความสำคัญอยู่ 2 ประการ 
เมื่อใดที่ควรนำระบบ ABC ไปใช้.
มีหลักอยู่ 2 ข้อที่จะชี้ได้ว่า เมื่อใดคือโอกาสที่ดีที่สุดที่ควรจะนำระบบนี้เข้าไปใช้ในองค์กร
ผีเสื้อและดอกไม้

ผีเสื้อและดอกไม้ เป็นภาพยนตร์ไทยที่ออกฉายเมื่อปี พ.ศ. 2528 ถ่ายทำด้วยระบบฟิล์ม 35 มม. สโคป บันทึกเสียงจริงซาวด์ออนฟิล์ม ผลิตและจัดจำหน่ายโดยไฟว์สตาร์โปรดักชั่น ผลงานการกำกับโดยยุทธนา มุกดาสนิท ศิลปินแห่งชาติ สร้างจากบทประพันธ์ชื่อเดียวกันของนิพพานฯ (มกุฏ อรฤดี) ซึ่งเป็นหนังสือดีที่เด็กและเยาวชนไทยควรอ่าน 1 ใน 100 เล่ม และได้รางวัลจากการประกวดหนังสือแห่งชาติ พ.ศ. 2521 ภาพยนตร์เรื่องผีเสื้อและดอกไม้ออกฉายในวันที่ 23 ตุลาคม พ.ศ. 2528
ภาพยนตร์ได้รางวัลตุ๊กตาทองถึง 7 ตัว เมื่อ พ.ศ. 2528 และได้รางวัลภาพยนตร์นานาชาติยอดเยี่ยมจากฮาวาย และจัดรวมอยู่ในโครงการ 1 ใน 100 หนังไทยที่คนไทยควรดู รวมถึงนำไปทำเป็นละครโทรทัศน์ทางสถานีไทยพีบีเอสด้วย
โครงเรื่อง.
ฮูยัน เป็นเด็กที่มีฐานะยากจน ด้วยวัยเพียง 13 ขวบเศษ ฮูยันตัดสินใจไม่เรียนต่อในชั้น ป.5 ทั้งที่เขาได้ที่ 1 มาตลอด เขาหันมาเป็นพ่อค้าไอศกรีม ด้วยสำนึกแห่งความรับผิดชอบ เพื่อแบ่งเบาภาระจากพ่อที่เป็นกรรมกรขนของอยู่ สินค้าที่เคยส่งมาทางรถไฟก็ลดน้อยลงเมื่อมีรถยนต์เข้ามาแทนที่ พ่อของเขาก็ยิ่งขาดแคลน และเพื่อให้ดุญญากับอาเครญา น้องชายและน้องสาวได้เข้าเรียนหนังสือบ้าง ครอบครัวของเขายากไร้ ต้องอาศัยที่ดินของวัดปลูกกระต๊อบอยู่ แต่พ่อก็สอนเสมอให้เขารักเกียรติ ไม่ขอใครกิน เขาต้องทำงานหนัก แต่รู้สึกภูมิใจ 
เมื่อรวบรวมผลกำไรมัดไว้แน่นในกระเป๋ากางเกง สะเทือนใจเมื่อได้เห็นเพื่อนฝูงวิ่งกลับเข้าห้องเรียน เขาคิดว่ามันไม่ยุติธรรมเลยที่เขาจะต้องจากไปในขณะที่เพื่อน ๆ ยังคงเรียนกันอยู่ ชีวิตของเราเปลี่ยนแปลงอย่างรวดเร็ว เป็นพ่อค้าไอศกรีมที่ต้องใช้ความอดทนตลอดเวลา ต้องคอยเตือนตัวเองว่าจะนึกอยากกินไอศกรีมของตัวเอง เหมือนกับที่เคยซื้อของพ่อค้าอื่นมากินไม่ได้ เมื่อโรงเรียนปิดการค้าของเขาเริ่มซบเซา ทำให้ต้องเริ่มมองหาช่องทางใหม่ มิมปี เพื่อนร่วมชั้นซึ่งออกมาช่วยแม่ค้าขาย เป็นผู้เปิดโลกของเขาให้กว้างขึ้น เมื่อเผอิญติดรถไฟไปกับเธอจนถึงบ้านที่ชายแดน
ขอชื่อ สุธี สามสี่ชาติ

ขอชื่อ สุธี สามสี่ชาติ เป็นชื่อหนังสือที่แต่งโดย "ประภาส ชลศรานนท์" ตีพิมพ์ครั้งแรกโดยสำนักศิษย์สะดือ ในปี พ.ศ. 2530 เป็นหนังสือประเภทอ่านเล่น สนุก ขบขัน ต่อมามีการนำมาสร้างเป็นภาพยนตร์ไทย ผลงานการกำกับโดย เจดีย์ ศุภกาญจน์ เกรียงไกร อมาตยกุล เกียรติ กิจเจริญ และ วัชระ ปานเอี่ยม ออกฉายในปี พ.ศ. 2532
โครงเรื่อง.
ตะวันสองสามแสง.
ย้อนไปเมื่อ 40 ปีก่อน สุธี (วรุฒ วรธรรม) เป็นแฟนกับอรชา (เสาวลักษณ์ ศรีอรัญญ์) และทุกเช้ากุหลาบต้องถึงมือแฟนสาวทุกวัน มาวันหนึ่งดอกกุหลาบกุดด้วนด้วยระยะเวลาของความรัก สุธีจึงเอาขนมปังปอนด์ให้แทน แต่อรชาเธอไม่ชอบเมินเฉยบึงตึง สุธีเสียใจมากแต่สุดท้ายอรชาก็ต้องซื้อแจกันขนาดใหญ่มาไว้ใส่ขนมปังปอนด์ทุก ๆ วัน
เกือบฝนพร้อมฟ้า.
เมื่อปี 2530 มีชายหนุ่มชื่อสุธี (อรุณ ภาวิไล) พนักงานขายธูปเทียน ได้พบรักกับสาวพยาบาลชื่อ พัชรา (จินตหรา สุขพัฒน์) ซึ่งเป็นคนที่ไม่มั่นใจในตัวเองเสียเลย ทั้งสองตั้งใจจะไปแต่งงานกัน จนวันหนึ่งสุธีต้องไปเกณฑ์ทหาร แต่สุธีจับได้ใบดำ ทั้งสองดีใจมากจึงจัดงานฉลอง ในขณะนั้นเองสุธีได้รับจดหมายจากแม่ให้กลับไปแต่งงาน สุธีเสียใจมากจึงชวนพัชราโดดน้ำตาย
พระเอก.
40 ปีต่อมา ราว พ.ศ. 2570 ร.ต.ท. สุธี ธีรนันท์ (สันติสุข พรหมศิริ) ตำรวจนอกเครื่องแบบ ได้รับมอบหมายให้จับโจรนักวางระเบิดมีเสือเชอร์รี่เป็นหัวหน้า ขณะที่เดินทางกลับที่พักเกิดระเบิดกลางทาง สุธีได้รับบาดเจ็บเข้าโรงพยาบาลจึงได้พบรักกับพยาบาลสาวชื่อยอดรัก (สุขุมาภรณ์ สุทธิศรีศิลป์) สุธีชวนยอดรักออกมาตามหากระเป๋าเอกสารที่ลืมไว้ขณะที่เกิดเหตุบนแท็กซี่ แต่ไม่พบ แต่แล้วสารวัตร (รณ ฤทธิชัย) มีคำสั่งให้สุธีไปพบตำรวจนอกเครื่องแบบที่หน้าโรงหนัง สุธีสั่งแฮมเบอร์เกอร์มากินแต่ได้ถุงระเบิดแทน แท็กซี่จึงพาสุธีและระเบิดมาทิ้งที่ท่าพระจันทร์ กลับได้เจอกับเสือเชอร์รี่และเกิดการปะทะกัน สุธีเป็นฝ่ายชนะและทุกคนก็เปิดเผยตัวเอง ยอดรักและแท็กซี่เป็นตำรวจทำให้สุธี และเสือเชอร์รี่งงอย่างมาก สุดท้ายสุธีถูกหักหลังโดนยิงตายโดยสารวัตรที่แท้จริงก็คือคนร้ายนั่นเอง
สุขสันต์วันเกิด สุริยจักรวาล.
กับชาติที่สี่ของสุธี หลังจากโลกมนุษย์ถูกทำลายล้าง ผู้รับผิดชอบ องค์การ "ไทยไม่ท้อถอย" นำยานอวกาศขึ้นสำรวจโลกใหม่ สุธี (ศรัณยู วงศ์กระจ่าง) เป็นหัวหน้าประจำยาน ขณะที่ยานลงจอดดาวหิริโอตัปปะ ก็ต้องพบกับความผิดหวังเพราะดาวมีแต่ทรายทั้งดวง สักพักสัญญาณรายงานจากโลกมนุษย์ว่าหลายเมืองโดนโจมตีและ สร้อย (ชุติมา นัยนา) แฟนของสุธีก็ตายในสนามรบด้วย สุธีเสียใจมากสั่งเดินเครื่องอย่างแรง จนทำให้พลังงานเชื้อเพลิงรั่ว ยานอวกาศพุ่งชนดวงอาทิตย์ ตายกันหมด
ติ๊ก กลิ่นสี

ชาญณรงค์ ขันทีท้าว ชื่อเล่น ติ๊ก (เกิด 17 กันยายน พ.ศ. 2504) เป็นนักแสดงและพิธีกรชาวไทย
ประวัติ.
ชาญณรงค์ ขันทีท้าว ชื่อเล่น ติ๊ก เกิดเมื่อวันที่ 17 กันยายน พ.ศ. 2504 เป็นนักแสดงและพิธีกร ติ๊กเป็นบุตรคนโตของคุณพ่อสมาน (เสียชีวิตแล้ว) และคุณแม่ทองอยู่ ขันทีท้าว มีน้องสาวอยู่ 1 คนคือ สมานใจ (ตุ๊ก) จบการศึกษาจาก คณะจิตรกรรมประติมากรรมและภาพพิมพ์ มหาวิทยาลัยศิลปากร ติ๊กเริ่มเป็นที่รู้จักจากภาพยนตร์เรื่อง "กลิ่นสีและกาวแป้ง" (2531) เลยได้ชื่อเล่นที่คนเรียกกันง่าย ๆ ว่า "ติ๊ก กลิ่นสี"
ในช่วงปลายปี พ.ศ. 2539 ติ๊กได้ร่วมหุ้นกับ "เกียรติ กิจเจริญ" พิธีกรและนักแสดงชื่อดัง เปิดบริษัทของตัวเองในชื่อ "ทริปเปิ้ล ทู" ผลิดรายการโทรทัศน์หลากหลายรายการ หลากหลายแนว และนำไปออกอากาศหลากหลายช่อง เช่น แสบคูณสอง , จารบีสีชมพู , จารบีปีเสือ , รักกันสนั่นเมือง , เกมพันหน้า , กิ๊กกะไบท์ , ยุทธการบันเทิง ฯลฯ โดยเริ่มผลิตรายการและออกอากาศครั้งแรกในเดือนกุมภาพันธ์ 2540 ซึ่งรายการโทรทัศน์ของ ทริปเปิ้ล ทู นั้น ส่วนใหญ่จะออกอากาศทางสถานีโทรทัศน์สีกองทัพบกช่อง 7 โดยเฉพาะตั้งแต่ปี 2541 ที่รายการแสบคูณสองได้ออกอากาศทางช่อง 3 เป็นเทปสุดท้ายเมื่อวันที่ 28 สิงหาคม 2541 และได้ย้ายมาออกอากาศทางช่อง 7 ตั้งแต่วันที่ 3 กันยายน ในปีเดียวกัน อีกทั้งยังเป็นผู้จัดละครให้กับช่อง 7 อีกด้วย โดยสร้างพล็อตเรื่องและกำกับการแสดงด้วยตนเอง ซึ่งถือเป็นการกำกับละครครั้งแรกในชีวิตของติ๊กอีกด้วย โดยละครเรื่องแรกที่ติ๊กรับหน้าที่กำกับ คือ "ตลาด โรงเจ ลิเก ความรัก"
ในปี พ.ศ. 2551 "ทริปเปิ้ล ทู" ผลิตรายการที่เกี่ยวกับสุขภาพและระบบต่าง ๆ ในร่างกาย ในชื่อ "ตะลุยโรงหมอ" ทางโมเดิร์นไนน์ทีวี ภายหลังเปลี่ยนชื่อเป็น "ชิดหมอ" ทางช่อง 7  ออกอากาศในปี พ.ศ. 2553 และอีก 1 รายการ คือ "กลมกิ๊ก" ทาง ททบ.5 ซึ่งเป็นรายการแรกของครอบครัวกิจเจริญ โดยรับหน้าที่เป็นพิธีกรที่เปรียบเสมือนเพื่อนบ้านที่คอยสร้างความบันเทิงให้แขกรับเชิญในแต่ละสัปดาห์
ชีวิตส่วนตัว.
ติ๊กเคยสมรสกับ "ทีน่า แอนด์เชอร์รี่" แอร์โฮสเตสของสายการบินควอนตัส ในช่วงต้นเดือนมกราคม พ.ศ. 2540 แต่ภายหลังได้จดทะเบียนหย่ากันเมื่อวันที่ 9 เมษายน พ.ศ. 2545 และเคยคบหากับจันจิรา จันทร์โฉม แต่ก็เลิกรากันไป ปัจจุบันสมรสกับหญิงสาวนอกวงการนามว่า โอ ที่คบหามาตั้งแต่พ.ศ. 2556 และมีบุตรชาย 1 คนคือ ด.ช. ติ๊ก ขันทีท้าว ชื่อเล่น ติ๊กติ๊ก (เกิด 1 มิถุนายน พ.ศ. 2559) และในส่วนของญาติเชื้อสายทางวงการบันเทิงด้วยกัน ติ๊กมีศักดิ์เป็นลูกพี่ลูกน้องกับ สาวิกา กาญจนมาศ ซึ่งเป็นนักแสดงเหมือนกัน